Matt Grimes

Matthew Jacob Grimes (sündinud 15. juulil 1995 Exeteris) on Inglismaa jalgpallur, kes mängib poolkaitsjana Inglismaa esiliiga klubis Swansea City.

Ta on mänginud Inglismaa jalgpalli kõigil neljal astmel. Ta alustas klubikarjääri kodulinnas Exeter Citys. Hooajal 2013–14 tegi ta klubi põhimeeskonnas debüüdi League Twos. 2014. aastal valiti ta Exeter City klubi aasta mängijaks ja hooajal 2014–15 League Two hooaja sümboolsesse koosseisu.

2015. aasta jaanuaris liitus ta Inglismaa kõrgliigas mängiva Swansea Cityga. Üleminekusumma oli umbes 1,75 miljonit naelsterlingit. See oli Exeter City läbi aegade suurim müük. Kahel esimesel hooajal sai ta Swansea Citys väga vähe mänguaega. Hooaja 2015–16 teisel poolel mängis ta laenul esiliiga klubis Blackburn Rovers, hooajal 2016–17 esiliigas Leeds Unitedis ja hooajal 2017–18 League One'i klubis Northampton Town. Hooajal 2018–19 naasis ta Swansea City juurde. 2019. aastal valiti ta Swansea City aasta mängijaks.

Viited 

Inglismaa jalgpallurid
Swansea City AFC mängijad
Leeds United FC jalgpallurid
Blackburn Rovers FC mängijad
Premier League'i mängijad
The Championshipi mängijad
League One'i mängijad
League Two mängijad
Sündinud 1995